da sv da da da da da da da da da da da da da da da de da da da da da da da da da da da da da da da da en
Det er livsvigtigt, at blodsukkeret holdes stabilt, men det er en kompliceret opgave for kroppen, når vi den ene time drikker en cola med højt sukkerindhold, som går lige i blodet, og timen efter sidder sultne med lavt blodsukker og venter på frokost.
Det har bugspytkirtlen styr på sammen med hormonerne insulin og glukagon.
Bugspytkirtlen har a (alfa)-celler og B (beta)-celler, som sender hormoner ind i blodbanen.
– B-celler som producerer hormonet insulin, der sænker blodsukkeret.
– a-celler som producerer hormonet glukagon, der hæver blodsukkeret
Hvis ikke de to hormoner kan holde udsvingene i blodsukkeret under kontrol, har man diabetes (sukkersyge).
Sukkers vej i kroppen
Efter et måltid optages sukker, og blodsukkeret stiger. Den stigning mærker B-cellerne i bugspytkirtlen, og de producerer insulin, som de sender ud i blodbanen. Når insulinen når frem til muskel- og leverceller, begynder de at optage glukosen.
Når glukosen optages i muskler og lever, falder sukkerkoncentrationen naturligvis i blodet, og inde i cellerne omdannes glukosen til lange kæder af glykogen. Glykogen minder om stivelse i planter og virker som et energilager, indtil vi bliver sultne igen.
Bugspytkirtlens B-celler udskiller insulin, der sænker blodsukkeret, og a-celler producerer glukagon, der hæver det. De exokrine kirtler udskiller stoffer ud til tarmen – det kan du læse mere om under fordøjelsen.
Vi spiser, og blodsukkeret stiger
B-cellerne i bugspytkirtlen aktiveres
Insulin pumpes rundt i kroppen
Insulin binder sig muskler og lever.
Celler i lever og muskler pumper glukose ind i cellerne, så blodsukkeret falder udenfor i blodet. Glukosen sættes sammen til lange kæder af glykogen som et energilager, indtil blodsukkeret igen falder.
Når vi bliver sultne igen, og blodsukkeret begynder at falde – så aktiveres alfacellerne til at danne glukagon.
Glukagon når frem til muskel- og leverceller, som er fulde af glykogen.
Muskler og lever nedbryder glykogen til glukose igen og sender det ud i blodet, så blodsukkeret stiger til normal koncentration.
Glukose, glykogen, glukagon. Det lyder ens, men det er det ikke!
Glukose er et monosakkarid, som giver forhøjet blodsukker.
Glykogen består af en lang række glukosemolekyler. Det opbygges i lever og muskler, når blodsukkeret skal sænkes.
Hvad er hormoner, og hvad er kulhydrat?
Få styr på kulhydraterne
Biologividen.dk er finansieret af BioCosmos
Har du feedback? Klik her for at sende os en besked